Procents
Šis raksts ir par jēdzienu matemātikā. Par jēdzienu ekonomikā skatīt rakstu Procenti. Procents (latīņu: pro centum — ‘uz simtu’), senāk arī nosimte, ir skaitlis, kas izsaka kāda daudzuma vai lieluma simto daļu. Procentu apzīmē ar procentu zīmi %. Tas nozīmē, ka, piemēram, 45% būs 45 simtās daļas jeb 45/100, kā decimāldaļskaitlis tas ir 0,45. Procentus bieži lieto, lai parādītu, cik liels ir kāds lielums attiecībā pret kādu kopīgu lielumu.